《吴山庙诗》
宋代·释智圆

君子尚权变，权变贵合道。
子胥薦专诸，子光专非好。
父雠共戴天，乞师恨不早。
子光既得志，入郢事征讨。
报父既鞭尸，谏王仍杀身。
孝子节方全，忠臣道且新。
驰名天地间，岂是悠悠人。
青史书盛烈，血食旌遗尘。
庙堂耀晨曦，庙木荂阳春。
往来无知俗，焚香勤祷祝。
忠孝不敢行，神兮宁降福。

作者简介：释智圆（976～1022）,字无外,自号中庸子,或称潜夫,俗家姓徐,钱塘（今浙江杭州）人，宋初天台宗山外派重要的诗文僧。他隐居西湖孤山多年而卒，后人因称其为“孤山法师”。释智圆虽为佛徒，但颇爱好儒学，喜为诗文，是唐中叶至宋初儒释道三家学说相互渗透的时代潮流下，致力于儒释相通的学 。